Projekts

LATVIJAS REPUBLIKAS MINISTRU KABINETS

2013. gada \_\_\_. \_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par Latvijas Republikas valdības un Krievijas Federācijas valdības vienošanos par nekustamo īpašumu objektu Jūrmalā un Maskavā nodošanas noteikumu izpildes nodrošināšanu**

Lai nodrošinātu Latvijas Republikas valdības un Krievijas Federācijas valdības vienošanos par nekustamo īpašumu objektu Jūrmalā un Maskavā nodošanas noteikumos (turpmāk – Vienošanās) noteikto Latvijas puses saistību izpildi pēc Vienošanās spēkā stāšanās, Vienošanās noteiktajā kārtībā un termiņos:

1. Finanšu ministrijai nodrošināt, ka valsts akciju sabiedrība „Valsts nekustamie īpašumi”, iepriekš saskaņojot ar Ārlietu ministriju, atbilstoši savai kompetencei veic Vienošanās paredzētās procedūras un saskaņojumus, tai skaitā:
   1. Vienošanās 1.panta pirmajā daļā norādītās ēkas *Boļšoj Afanasjevskij pereulok* 9, Maskavā, ar kopējo platību 641,1 kv. m. (turpmāk – Ēka), kura nepieciešama Latvijas Republikas vēstniecības Krievijas Federācijā darbības nodrošināšanai:
      1. Krievijas Federācijas valdības izstrādātā Ēkas restaurācijas (kapitālā remonta) projekta izvērtēšanu un saskaņošanu;
      2. vienojas ar Krievijas Federācijas valdības pilnvaroto organizāciju par Ēkas restaurācijas (kapitālā remonta) veikšanas līguma nosacījumiem, sagatavo un paraksta līgumu;
      3. nepieciešamības gadījumā sadarbojas, tai skaitā paraksta visus nepieciešamos dokumentus, ar Krievijas Federācijas valdības pilnvaroto organizāciju par Ēkas īpašuma tiesību juridisko noformēšanu un reģistrāciju uz Latvijas valsts vārda.

* 1. Vienojas ar Krievijas Federācijas valdības pilnvaroto organizāciju par Vienošanās 1.panta ceturtajā daļā norādītā zemes gruntsgabala 0,06 ha platībā, uz kura atrodas Ēka, nomas līguma nosacījumiem un paraksta nomas līgumu;
  2. Sagatavo un paraksta nomas līgumus par Vienošanās 2.panta otrajā daļā norādītajiem zemes gruntsgabaliem:

1.3.1. kadastra numurs 13000250401, kas atrodas Jūrmalā, Zvīņu ielā 2;

1.3.2. kadastra numurs 13000252105, kas atrodas Jūrmalā, Jaunķemeru ceļš 22;

1.3.3. kadastra numurs 13000250618, kas atrodas Jūrmalā, Kolkas ielā 21.

1.4. Veic Krievijas puses īpašuma tiesību juridisko noformēšanu un reģistrāciju objektiem, kuri norādīti Vienošanās 2.panta pirmajā daļā, un kuri atrodas Jūrmalā, Zvīņu ielā 2, Jaunķemeru ceļš 22 un Kolkas ielā 21.

1. Vides aizsardzības un reģionālās attīstības ministrijai, iepriekš saskaņojot ar Ārlietu ministriju, nodrošināt:
   1. Vienošanās 2.panta otrajā daļā norādītā zemes gruntsgabala, kadastra numurs 13000252118, kas atrodas Jūrmalā, Jaunķemeri 2118, nomas līguma sagatavošanu un parakstīšanu;
   2. Krievijas puses īpašuma tiesību juridisko noformēšanu un reģistrāciju objektiem, kuri norādīti Vienošanās 2.panta pirmajā daļā, un kuri atrodas Jūrmalā, Jaunķemeri 2118.
2. Ārlietu ministrijai 10 dienu laikā no Vienošanās spēkā stāšanās sniegt valsts akciju sabiedrībai „Valsts nekustamie īpašumi” informāciju par Ēkas restaurācijas (kapitālā remonta) projektam izvirzāmajām funkcionālajām un tehniskajāmprasībām.
3. Pēc Ēkas restaurācijas (kapitālā remonta) pabeigšanas Ārlietu ministrija pārņem Ēku Latvijas Republikas vēstniecības Krievijas Federācijā darbības nodrošināšanai un nodod Finanšu ministrijai valdījumā (valsts akciju sabiedrības „Valsts nekustamie īpašumi” pārvaldīšanā).

Ministru prezidents V. Dombrovskis

Ārlietu ministrs E. Rinkēvičs

Iesniedzējs: ārlietu ministrs E. Rinkēvičs

Vīza: valsts sekretārs A. Pildegovičs

04.06.2013.

440

Ilze Skutāne

Ārlietu ministrijas

Īpašuma un loģistikas departamenta direktore

67016130; [ilze.skutane@mfa.gov.lv](mailto:ilze.skutane@mfa.gov.lv)